સંઘને પતાવી દેવાનો જિગ્નેશનો સંકલ્પ વાંચીને મને બહુ સારું લાગ્યું. હું એમ માનું છું કે રાષ્ટ્રીય સ્વયંસેવક સંઘ એક સાધના છે. આ સાધનાના કેટલાક યમ-નિયમ છે. સંઘ તેનું અક્ષરશ: પાલન કરી રહ્યો છે. સાધના કરીએ એટલે સિદ્ધિ પ્રાપ્ત થાય છે. સંઘને આવી અનેક સિદ્ધિઓ પ્રાપ્ત થઈ છે. પરંતુ આવી સિદ્ધિઓ લક્ષ્યપ્રાપ્તિના માર્ગમાં અનેક પ્રકારનું અધ:પતન નોંતરે છે. એટલે મને સતત સંઘ વિશે અકારણ ચિંતા થયા કરે છે. આપણા લોકો સત્તા પર આવ્યા, આપણું કામ પૂરું થયું. હિંદુ રાષ્ટ્ર થઈ ગયું એવો ભ્રમ જો સંઘકાર્યકર્તાઓના મનમાં ઊભો થઈ જાય તો સંઘ માટે પોતાના લક્ષ્ય સુધી પહોંચવું અઘરું થઈ જાય. એટલે જિગ્નેશે પોતાની બધી જ શક્તિઓને હોડમાં મૂકી સંઘમુક્ત ભારત નિર્માણ કરવાનો પ્રયત્ન કરવો જોઈએ.